钦定古今图书集成/明伦汇编/氏族典/第472卷 > 蔡高
## 钦定古今图书集成/明伦汇编/氏族典/第472卷 > 蔡高

按《万姓统谱》：高字君山，襄之弟。景祐中第进士，为长
溪尉。县媪二子渔于海而亡，媪指仇家告捕，高阴察
其迹，乃宿海上七日，二尸浮而至，验之皆杀也，遂捕
仇家伏法。又有夫妇偕出，而盗杀其守舍子者，高亟
召里民熟视之，指一人曰：“此杀人者也。”讯之果服，人
称神明。迁太康簿，卒年二十八。